Neuvoston 6 päivänä maaliskuuta 2003 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 18/2003 Euroopan parlamentin ja neuvoston direktiivin antamiseksi pakkauksista ja pakkausjätteestä annetun direktiivin 94/62/EY muuttamisesta



Virallinen lehti nro C 107 E , 06/05/2003 s. 0017 - 0025



Neuvoston 6 päivänä maaliskuuta 2003 vahvistama yhteinen kanta (EY) N:o 18/2003 Euroopan parlamentin ja neuvoston direktiivin 2003/.../EY, annettu..., antamiseksi pakkauksista ja pakkausjätteestä annetun direktiivin 94/62/EY muuttamisesta (2003/C 107 E/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan 1 kohdan, ottavat huomioon Euroopan komission ehdotuksen(1), ottavat huomioon Euroopan talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Direktiivin 94/62/EY(4) mukaisesti neuvosto vahvistaa tavoitteet toiselle viiden vuoden jaksolle viimeistään kuusi kuukautta ennen sen viiden vuoden jakson päättymistä, joka alkaa siitä päivästä, johon mennessä direktiivin pitäisi olla saatettu osaksi kansallista lainsäädäntöä. (2) Direktiivissä 94/62/EY vahvistettua pakkauksen määritelmää on tarpeen selventää edelleen lisäämällä direktiiviin tiettyjä määrittelyperusteita ja kuvaavia esimerkkejä sisältävä liite. Kunnianhimoisten kierrätystavoitteiden saavuttamiseksi on tarpeen kannustaa innovatiivisten ja elinkelpoisten kierrätysprosessien kehittämistä kuten esimerkiksi muovien kemiallista kierrätystä. (3) Kunkin jätemateriaalilajin kierrätystavoitteissa olisi otettava huomioon elinkaariarvioinnit ja kustannus-hyötyanalyysi, jotka ovat osoittaneet selviä eroja eri pakkausmateriaalien kierrätyksen kustannusten ja hyödyn välillä ja jotka parantaisivat pakkausmateriaalien kierrätyksen sisämarkkinoiden johdonmukaisuutta. (4) Pakkausjätteen hyödyntämistä ja kierrätystä olisi edelleen lisättävä pakkausjätteen ympäristövaikutusten vähentämiseksi. (5) Jäsenvaltioille, joiden on sallittu erityisolosuhteidensa vuoksi lykätä direktiivissä 94/62/EY asetettujen hyödyntämis- ja kierrättämistavoitteiden toteuttamisen määräpäivää, tulisi sallia mahdollisuus lykätä määräpäivää uudelleen, mutta rajoitetusti. (6) Jäsenvaltioissa on tarpeen ottaa käyttöön palautus-, keruu- ja hyödyntämisjärjestelmiä pakkauksista ja pakkausjätteistä huolehtimiseksi. Kaikkien asianomaisten olisi voitava osallistua näihin järjestelmiin ja ne olisi suunniteltava siten, ettei tuontituotteita syrjitä eikä aiheuteta kaupan esteitä tai kilpailun vääristymistä, ja siten, että taataan paras mahdollinen pakkausten ja pakkausjätteiden palautus perustamissopimuksen mukaisesti. Koko pakkausketjun kaikkien toimijoiden olisi kannettava yhteinen vastuunsa pakkauksien ja pakkausjätteen ympäristövaikutuksen mahdollisimman tehokkaan vähentämisen varmistamiseksi näiden koko elinkaaren ajan. (7) Pakkauksista ja pakkausjätteestä sekä yhteisön ulkopuolelle kierrätettäväksi ja hyödynnettäväksi viedystä jätteestä olisi oltava saatavilla tietoja yhteisön tasolla, jotta tämän direktiivin tavoitteiden täytäntöönpanoa voitaisiin seurata. Tämä edellyttää yhdenmukaistettua raportointitapaa sekä tietojen toimittajille selkeitä toimintaohjeita. (8) Komissio tarkastelee ja raportoi tämän direktiivin täytäntöönpanosta ja vaikutuksista sekä ympäristöön että sisämarkkinoihin. Annettavassa kertomuksessa käsitellään myös olennaisia vaatimuksia, jätteen syntymistä ehkäiseviä toimenpiteitä, mahdollista pakkausindikaattoria, jätteen syntymisen ehkäisemistä koskevia suunnitelmia, uudelleenkäyttöä, tuottajan vastuuta ja raskasmetalleja. Siihen on tarvittaessa liitettävä mukaan ehdotuksia direktiivin asiaan liittyvien säännösten tarkistamiseksi. (9) Jäsenvaltioiden on myös edistettävä kuluttajille suunnattuja asiaa koskevia tiedotus- ja valistuskampanjoita. (10) Tämän direktiivin ympäristöä ja sisämarkkinoita koskevien tavoitteiden lisäksi kierrätys voi tarjota työpaikkoja, jotka ovat vähentyneet muualta yhteiskunnasta, ja näin saattaa osaltaan auttaa syrjäytymisen ehkäisemisessä. (11) Jäsenvaltiot eivät voi riittävällä tavalla toteuttaa suunnitellun toiminnan tavoitteita, joita ovat pakkausjätteen kierrätyksen kansallisten tavoitteiden yhdenmukaistaminen kunkin jäsenvaltion olosuhteet huomioiden ja määritelmien selkeyttäminen, koska ne voidaan toiminnan laajuuden vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on näiden tavoitteiden saavuttamiseksi tarpeen. (12) Tämän direktiivin täytäntöön panemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti. (13) Direktiivi 94/62/EY olisi näin ollen muutettava, OVAT ANTANEET TÄMÄN DIREKTIIVIN: 1 artikla Muutetaan direktiivi 94/62/EY seuraavasti: 1. Lisätään 3 artiklan 1 kohtaan alakohta seuraavasti:"Pakkauksen määritelmä perustuu lisäksi jäljempänä esitettyihin perusteisiin. Liitteessä I luetellut tuotteet ovat näiden perusteiden soveltamista kuvaavia esimerkkejä. i) Tuotteita pidetään pakkauksina, jos ne täyttävät edellä olevan määritelmän pakkauksen muita mahdollisia tehtäviä rajoittamatta, paitsi jos kyseiset tuotteet ovat kiinteä osa itse tuotetta ja niiden kaikki elementit on tarkoitettu kulutettavaksi tai hävitettäväksi yhdessä. ii) Tuotteita, jotka on suunniteltu ja tarkoitettu täytettäväksi myyntipaikalla, sekä kertakäyttötuotteita, jotka myydään ja täytetään tai on suunniteltu ja tarkoitettu täytettäväksi myyntipaikalla, pidetään pakkauksina edellyttäen, että ne täyttävät pakkauksen tehtävän. iii) Pakkauksen osien ja pakkaukseen liitettyjen lisäosien katsotaan kuuluvan pakkaukseen, johon ne on liitetty. Tuotteeseen suoraan ripustettuja tai kiinnitettyjä lisäosia, jotka täyttävät pakkauksen tehtävän, pidetään pakkauksina, elleivät kyseiset tuotteet ole kiinteä osa itse tuotetta ja niiden kaikki elementit tarkoitettu kulutettavaksi tai hävitettäväksi yhdessä." 2. Korvataan 6 artikla seuraavasti: " 6 artikla Hyödyntäminen ja kierrätys 1. Tämän direktiivin päämäärien noudattamiseksi jäsenvaltioiden on toteutettava tarvittavat toimenpiteet seuraavien tavoitteiden saavuttamiseksi koko alueellaan: a) viimeistään 30 päivänä kesäkuuta 2001 on hyödynnettävä vähintään 50 prosenttia ja enintään 65 prosenttia pakkausjätteiden painosta; b) viimeistään 31 päivänä joulukuuta 2008 on hyödynnettävä vähintään 60 prosenttia pakkausjätteiden painosta; c) viimeistään 30 päivänä kesäkuuta 2001 vähintään 25 prosenttia ja enintään 45 prosenttia kaikkien pakkausjätteissä esiintyvien pakkausmateriaalien painosta on kierrätettävä siten, että kunkin pakkausmateriaalin osalta kierrätetään vähintään 15 prosenttia painosta; d) viimeistään 31 päivänä joulukuuta 2008 on kierrätettävä vähintään 55 prosenttia ja enintään 80 prosenttia pakkausjätteiden painosta; e) viimeistään 31 päivänä joulukuuta 2008 on saavutettava seuraavat kierrätyksen vähimmäistavoitteet pakkausjätteessä olevien materiaalien osalta: i) lasi: 60 painoprosenttia, ii) paperi ja kartonki: 60 painoprosenttia, iii) metallit: 50 painoprosenttia, iv) muovit: 22,5 painoprosenttia ottaen huomioon ainoastaan materiaalin, joka kierrätetään takaisin muoviksi, v) puu: 15 painoprosenttia. 2. Neuvoston asetuksen (ETY) 259/93(6), neuvoston asetuksen (EY) 1420/1999(7) ja komission asetuksen (EY) 1547/1999(8) mukaisesti yhteisöstä viety pakkausjäte lasketaan mukaan 1 kohdassa tarkoitettujen hyödyntämis- ja kierrätystavoitteiden saavuttamiseen vain, jos on vakuuttavaa näyttöä siitä, että hyödyntäminen ja/tai kierrätys on tapahtunut sellaisten edellytysten vallitessa, jotka laajasti katsoen vastaavat asiaa koskevassa yhteisön lainsäädännössä säädettyjä vaatimuksia. 3. Jäsenvaltioiden on tarvittaessa edistettävä jätteen hyödyntämistä energiantuotannossa silloin kun se on ympäristö- ja kustannustehokkuussyistä materiaalien kierrättämistä parempi vaihtoehto. Tämä voitaisiin tehdä harkitsemalla riittävän marginaalin asettamista kansallisten kierrätys- ja hyödyntämistavoitteiden välille. 4. Jäsenvaltioiden on tarvittaessa edistettävä kierrätetyistä pakkausjätteistä saatavien materiaalien käyttöä pakkausten ja muiden tuotteiden tuotannossa a) parantamalla kyseisten materiaalien markkinaedellytyksiä; b) tarkistamalla nykyisiä säännöksiä, jotka estävät kyseisten materiaalien käytön. 5. Euroopan parlamentti ja neuvosto vahvistavat viimeistään 31 päivänä joulukuuta 2007 määräenemmistöllä komission ehdotuksesta tavoitteet kolmannelle viiden vuoden jaksolle 2009-2014. Tavoitteet perustuvat käytännön kokemuksiin, jotka jäsenvaltiot ovat saaneet pyrkiessään 1 kohdassa tarkoitettuihin tavoitteisiin, sekä tieteellisen tutkimuksen ja arviointitekniikoiden, kuten elinkaariarvioiden ja kustannus-hyötyanalyysien, tuloksiin. Tämä menettely toistetaan viiden vuoden välein. 6. Jäsenvaltioiden on julkistettava 1 kohdassa tarkoitetut toimenpiteet ja tavoitteet, ja niistä on järjestettävä yleisölle ja taloudellisille toimijoille suunnattu tiedotuskampanja. 7. Kreikka, Irlanti ja Portugali voivat erityisen tilanteensa eli pienten saarten suuren määrän, maatalousvaltaisten ja vuoristoisten alueiden sekä pakkausten kulutuksen nykyisen vähäisyyden vuoksi päättää: a) saavuttaa viimeistään 30 päivänä kesäkuuta 2001 1 kohdan a ja c alakohdassa vahvistettuja tavoitteita alhaisemmat tavoitteet kuitenkin niin, että vähintään 25 prosenttia pakkausjätteistä hyödynnetään; b) siirtää samalla 1 kohdan a ja c alakohdassa tarkoitettujen tavoitteiden saavuttamisen myöhempään ajankohtaan, joka ei kuitenkaan saa olla myöhäisempi kuin 31 päivä joulukuuta 2005; c) siirtää 1 kohdan b, d ja e alakohdassa esitettyjen tavoitteiden saavuttamisen haluamaansa myöhempään ajankohtaan, joka ei kuitenkaan saa olla myöhäisempi kuin 31 päivä joulukuuta 2012. 8. Komissio antaa mahdollisimman pian ja viimeistään 30 päivänä kesäkuuta 2005 Euroopan parlamentille ja neuvostolle kertomuksen tämän direktiivin täytäntöönpanon edistymisestä ja vaikutuksista ympäristöön sekä sisämarkkinoiden toiminnasta. Kertomuksessa otetaan huomioon kussakin jäsenvaltiossa vallitsevat olosuhteet. Kertomus kattaa seuraavat asiat: a) olennaisten vaatimusten täytäntöönpanon tehokkuuden arviointi; b) jätteen syntymisen ehkäisemistä koskevat lisätoimenpiteet pakkausten vaikutusten mahdollisimman tehokkaaksi vähentämiseksi vaarantamatta kuitenkaan niiden perustehtäviä; c) pakkausindikaattorin mahdollinen kehittäminen pakkausten ehkäisemisen yksinkertaistamiseksi ja tehostamiseksi; d) mahdolliset pakkausjätteen syntymisen ehkäisemistä koskevat suunnitelmat; e) uudelleenkäytön edistäminen; f) tuottajan vastuu sen rahoitukselliset näkökohdat mukaan lukien; g) pyrkimykset vähentää entisestään ja tarvittaessa viime kädessä poistaa raskasmetallit pakkauksista vuoteen 2010 mennessä. Kertomukseen liitetään tarpeen mukaan ehdotuksia tämän direktiivin asiaan liittyvien säännösten tarkistamiseksi, jollei tällaisia ehdotuksia siihen mennessä ole annettu. 9. Niiden jäsenvaltioiden, jotka ovat ottaneet tai ottavat käyttöön ohjelmia, joiden tavoitteet ovat 1 kohdassa tarkoitettuja enimmäistavoitteita korkeammalla, ja joilla on tätä tarkoitusta varten käytössään asianmukainen kierrätys- ja hyödyntämiskapasiteetti, sallitaan ympäristönsuojelun korkean tason varmistamiseksi jatkaa näihin tavoitteisiin pyrkimistä sillä edellytyksellä, etteivät sitä varten toteutettavat toimenpiteet aiheuta sisämarkkinoiden vääristymistä eivätkä estä muita jäsenvaltioita noudattamasta tätä direktiiviä. Jäsenvaltioiden on ilmoitettava toimenpiteistä komissiolle. Komissio vahvistaa kyseiset toimenpiteet tarkastettuaan yhteistyössä jäsenvaltioiden kanssa, että ne täyttävät edellä tarkoitetut edellytykset ja etteivät ne ole mielivaltaista syrjintää tai jäsenvaltioiden välisen kaupan peiteltyä rajoittamista." 3. Korvataan 8 artiklan 2 kohta seuraavasti: "2. Pakkauksiin on niiden keruun, uudelleenkäytön ja hyödyntämisen, mukaan lukien kierrätys, helpottamiseksi merkittävä niissä käytetyt materiaalit, jotta ne voidaan tunnistaa ja luokitella kyseisellä teollisuuden alalla komission päätöksen 97/129/EY(9) perusteella.". 4. Lisätään 13 artiklaan kohta seuraavasti:"Jäsenvaltioiden on myös edistettävä kuluttajille suunnattuja tiedotus- ja tietoisuutta lisääviä kampanjoita." 5. Korvataan 19 artikla seuraavasti: " 19 artikla Tarvittavat muutokset 8 artiklan 2 kohdassa ja 10 artiklan toisen kohdan viimeisessä luetelmakohdassa tarkoitetun tunnistusjärjestelmän, 12 artiklan 3 kohdassa ja liitteessä III tarkoitettujen tietokantojen järjestelmään liittyvien taulukoiden rakenteen sekä liitteessä I tarkoitettujen pakkauksen määritelmää kuvaavien esimerkkien mukauttamiseksi tieteen ja tekniikan kehitykseen tehdään 21 artiklan 2 kohdassa säädettyä menettelyä noudattaen." 6. Korvataan 21 artikla seuraavasti: " 21 artikla Komiteamenettely 1. Komissiota avustaa komitea. 2. Jos tähän kohtaan viitataan, sovelletaan päätöksen 1999/468/EY(10) 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä." 7. Korvataan liite I tämän direktiivin liitteenä olevalla liitteellä. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään...(11) Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty... Euroopan parlamentin puolesta Puhemies Neuvoston puolesta Puheenjohtaja (1) EYVL C 103 E, 30.4.2002, s. 17. (2) EYVL C 221, 17.9.2002, s. 31. (3) Euroopan parlamentin lausunto, annettu 3. syyskuuta 2002 (ei vielä julkaistu virallisessa lehdessä), neuvoston yhteinen kanta, vahvistettu 6. maaliskuuta 2003 ja Euroopan parlamentin päätös, tehty...(ei vielä julkaistu virallisessa lehdessä). (4) EYVL L 365, 31.12.1994, s. 10. (5) EYVL L 184, 17.7.1999, s. 23. (6) EYVL L 30, 6.2.1993, s. 1, asetus sellaisena kuin se on viimeksi muutettuna komission asetuksella (EY) N:o 2557/2001 (EYVL L 349, 31.12.2001, s. 1). (7) EYVL L 166, 1.7.1999, s. 6, asetus sellaisena kuin se on viimeksi muutettuna komission asetuksella (EY) N:o 2243/2001 (EYVL L 303, 20.11.2001, s. 11). (8) EYVL L 185, 17.7.1999, s. 1, asetus sellaisena kuin se on viimeksi muutettuna asetuksella (EY) N:o 2243/2001. (9) EYVL L 50, 20.2.1997, s. 28. (10) EYVL L 184, 17.7.1999, s. 23. (11) 18 kuukautta tämän direktiivin voimaantulopäivästä. LIITE "LIITE I Kuvaavia esimerkkejä perusteesta i Pakkauksia ovat: Makeislaatikot CD-levykotelon suojakelmu Tuotteet, jotka eivät ole pakkauksia: Kukkaruukut, jotka on tarkoitettu kasville koko sen elinajaksi Työkalulaatikot Teepussit Vahakerrokset juuston ympärillä Makkaran kuoret Kuvaavia esimerkkejä perusteesta ii Pakkauksia ovat, jos ne on suunniteltu ja tarkoitettu täytettäväksi myyntipisteessä: Paperi- ja muovikassit Kertakäyttölautaset ja -mukit Talouskelmu Voileipäpussit Alumiinifolio Tuotteet, jotka eivät ole pakkauksia: Hämmennin Kertakäyttöiset aterimet Kuvaavia esimerkkejä perusteesta iii Pakkauksia ovat: Tuotteeseen suoraan kiinnitetyt tai siitä roikkuvat etiketit. Tuotteet, jotka kuuluvat pakkaukseen: Ripsiväriharja, joka on osa hylsyä Pakkaukseen kiinnitetyt tarrat Niitit Muovisuojukset Annostelumitat, jotka ovat osa pesuainepakkauksen sulkijaa." NEUVOSTON PERUSTELUT I JOHDANTO 1. Komissio toimitti neuvostolle 10.12.2001 ehdotuksensa Euroopan parlamentin ja neuvoston direktiiviksi pakkauksista ja pakkausjätteestä annetun direktiivin 94/62 muuttamisesta. 2. Talous- ja sosiaalikomitea antoi lausuntonsa 29.5.2002. 3. Euroopan parlamentti antoi ensimmäisen käsittelyn lausuntonsa 3.9.2002. 4. Neuvosto vahvisti 6.3.2003 yhteisen kantansa perustamissopimuksen 251 artiklan 2 kohdan mukaisesti. II TAVOITE Pakkauksista ja pakkausjätteestä annetun direktiivin 94/62/EY tavoitteena on yhdenmukaistaa pakkauksista ja pakkausjätteestä huolehtimista koskevia kansallisia toimenpiteitä, jotta estettäisiin niiden vaikutus kaikkien jäsenvaltioiden samoin kuin kolmansien maiden ympäristöön tai vähennettäisiin tällaista vaikutusta ja siten varmistettaisiin ympäristönsuojelun korkea taso. Direktiivin 94/62/EY tavoitteena on varmistaa sisämarkkinoiden toiminta ja välttää kaupan esteet sekä kilpailun vääristyminen ja rajoittaminen yhteisössä. Tämä ehdotus, joka perustuu EY:n perustamissopimuksen 95 artiklan 1 kohtaan, koskee muutoksia, jotka on tehty osaan pakkauksista ja pakkausjätteestä annettua direktiiviä 94/62/EY. Ehdotus on rajoitettu ja käsittää jätteen hyödyntämistä ja kierrätystä koskevien tavoitteiden muutokset seuraavalle viiden vuoden jaksolle tämänhetkisiä ensimmäisen viiden vuoden jakson tavoitteita seuraten. Ehdotuksessa pyritään lisäksi materiaalikohtaisiin tavoitteisiin tiettyjen pakkausjätemateriaalien kierrätyksessä. Ehdotuksessa esitetään myös mekaanisen, kemiallisen ja syöttöaineeksi kierrätyksen määritelmien käyttöönottoa ja ei-sitovan liitteen lisäämistä, jossa on tulkintaohjeet "pakkauksen" määritelmän selventämiseksi. Tämä rajoitettu ehdotus ei sisällä direktiivin useiden muiden, kuten jätteen syntymisen ehkäisemistä ja tuottajan vastuuta koskevien näkökohtien tarkistukseen liittyviä säännöksiä. III YHTEISEN KANNAN ANALYSOINTI 1. Yleiset näkökohdat Komissio on ehdottanut kustannus-hyötyanalyysin pohjalta edellä II kohdassa olevaa direktiivin 94/62/EY rajoitettua tarkistusta eikä siten ehdota laajempaa tarkistusta tässä vaiheessa. Neuvosto on yleisesti ottaen hyväksynyt mainitun rajoitetun lähestymistavan tässä vaiheessa, mutta korostaa useita asioita, joita pitäisi tarkastella tulevassa raportissa, jossa käsitellään direktiivin täytäntöönpanon edistymistä ja vaikutusta ympäristöön ja sisämarkkinoiden toimintaan. Raportin on tarkoitus olla pohjana laajemmalle tarkistukselle. Näin ollen yhteisen kannan pääkohdat ovat seuraavat edellä mainittuun raporttiin ja tulevaan tarkistukseen sisältyvien vaatimusten lisäksi: Neuvosto katsoo, että jo direktiivissä 94/62/EY olevan "pakkauksen" määritelmän on edelleenkin perustuttava kolmeen lisäperusteeseen, joihin liittyy tiettyjä ei-sitovia liitteessä esitettäviä kuvaavia esimerkkejä. Näiden lisäperusteiden samoin kuin ei-sitovien kuvaavien esimerkkien pitäisi auttaa käytännön työssä päätettäessä siitä, mitä lopultakin tarkoitetaan pakkauksella. Kuvaavien esimerkkien tekninen mukautus saattaa olla tarpeen, ja se voidaan aloittaa sopivalla tavalla. Komission ehdottamia kierrätystä koskevia uusia määritelmiä, joilla on tarkoitus tehdä ero mekaanisen, kemiallisen ja syöttöaineeksi kierrätyksen välillä, ei ole hyväksytty, koska tätä pidetään ennenaikaisena, niin kauan kuin uudempien kierrätysmuotojen kehittäminen on vielä kesken. Neuvosto hyväksyi tavoitteita tarkistettaessa pakkausjätteen hyödyntämisen vähimmäistavoitteen nostamisen 60 %:iin, mutta ei asettanut enimmäistavoitetta, jota ei enää pidetä tarpeellisena sisämarkkinoiden toiminnan varmistamiseksi. Lisäksi neuvosto on hyväksynyt pakkausjätteen kierrätyksen vähimmäistavoitteen nostamisen 55 %:iin ja enimmäistavoitteen 80 %:iin. Sovittiin myös erityisistä kierrätystä koskevista vähimmäistavoitteista tietyille pakkausjätteeseen sisältyville materiaaleille (lasi, paperi ja kartonki, metallit, muoviksi kierrätettävä muovi sekä puu). Tavoitteiden nostamisen yhteydessä päätettiin hieman väljemmistä aikarajoista kuin mitä komissio oli esittänyt jäsenvaltioille. Neuvoston päätöksen mukaan yleisen määräajan tuli olla 31. joulukuuta 2008 ja erityisen määräajan neljä vuotta myöhemmin niiden kolmen jäsenvaltion kohdalla, joille myönnettiin myös tämän verran lisäaikaa direktiivin 94/62/EY nojalla. Neuvosto on myös hyväksynyt 1 artiklan 3, 5 ja 7 kohdan sanamuodon muutokset, jotka saattavat ajan tasalle direktiivin 94/62/EY 8 artiklan 2 kohdan, 19 artiklan ja 21 artiklan ilman kyseisten säännösten asiasisällön muutoksia. Komissio on hyväksynyt neuvoston vahvistaman yhteisen kannan. 2. Euroopan parlamentin tarkistukset EP äänesti täysistunnossaan 3. syyskuuta 2002 ehdotukseen 44 tarkistusta. a) näistä tarkistuksista 16 on sisällytetty neuvoston yhteiseen kantaan (7 artikloihin, 8 johdanto-osan kappaleisiin ja 1 kuvaavaan liitteeseen), joko sanatarkasti, osittain tai periaatteeltaan. Tarkistus 2 on otettu huomioon yhteisen kannan johdanto-osan kappaleissa 2, 4 ja 9 samoin kuin yleisessä tavoitteessa, jonka mukaan on edelleen vähennettävä pakkausten ympäristövaikutuksia tiettyjä tavoitteita nostamalla. Tarkistukset 6, 11, 16 ja 32 on otettu huomioon yhteisen kannan taustalla olevassa yleisessä lähestymistavassa ja etenkin johdanto-osan kappaleissa 1, 2, 3 ja 9 sekä 1 artiklan 1 ja 2 kohdassa sekä erityisesti 6 artiklan 1 ja 8 kohdan muotoilussa. Kuten edellä 1 osassa on selitetty, neuvosto hyväksyi näiden asioiden huomioon ottamisen, minkä pitäisi näkyä viimeistään tulevan laajemman tarkistuksen artiklassa, jossa esitetään vaatimuksia tulevalle raportille, jossa käsitellään direktiivin täytäntöönpanon edistymistä ja vaikutuksia ympäristöön ja sisämarkkinoiden toimintaan. Tarkistus 9 on otettu huomioon yhteisen kannan johdanto-osan kappaleessa 10. Tarkistus 12, joka kattaa myös tarkistuksen 13 sisällön, on otettu huomioon yhteisen kannan johdanto-osan kappaleessa 6. Tarkistukset 14 ja 29 on otettu huomioon johdanto-osan kappaleessa 7, jossa korostetaan yhdenmukaistetun raportointitavan merkitystä ja tietojen toimittajille annettavia selkeitä toimintaohjeita myös yhteisön ulkopuolelle vietävän jätteen osalta. Tarkistuksessa 23 viitataan samaan asiaan. Neuvoston mielestä rajoitettu tarkistus ei ole oikea tapa päättää mahdollisista lisätoimenpiteistä tässä suhteessa, koska tämä voidaan tehdä nykyisten sääntöjen ja erityisesti mainittujen sääntöjen parantamista koskevan päätöksen 97/138/EY nojalla. Tarkistus 21 on otettu huomioon 1 artiklan 2 kohdassa olevassa 6 artiklan 3 kohdan muotoilussa. Tarkistus 22 kattaa kaksi osaa. Ensimmäinen osa on otettu huomioon yhteisen kannan laajemmassa käsitteessä "markkinaedellytysten parantaminen" ilman "taloudellisia välineitä" koskevaa rajoitusta ja kehottaen mieluummin "tarkistamaan" kuin "poistamaan" mainitun kaltaiset säännökset (katso 6 artiklan 4 kohtaa koskeva 1 artiklan 2 kohdan uusi sanamuoto). Tarkistukseen 4 liittyvää toista osaa neuvosto ei hyväksy, kuten jäljempänä selvitetään. Tarkistus 30 on otettu huomioon 13 artiklaa koskevassa 1 artiklan 4 kohdan sanamuodossa. Tarkistus 34 on otettu huomioon liitteessä I perustetta 3 kuvaavana lisäesimerkkinä. Tarkistukset 53 ja 62 liittyvät pakkausjätteen vientiin ja viennin ja direktiivin suhteeseen. Neuvosto on halunnut edellyttää, että yhteisön ulkopuolelle vietävä pakkausjäte otetaan huomioon direktiivin velvoitteissa ja tavoitteissa ainoastaan siinä tapauksessa, että on vakuuttavia todisteita siitä, että mainitunlaista hyödyntämistä ja/tai kierrätystä on tapahtunut sellaisten edellytysten vallitessa, jotka vastaavat laajasti katsoen asiaa koskevassa yhteisön lainsäädännössä säädettyjä vaatimuksia (katso 6 artiklan 2 kohtaa koskeva 1 artiklan 2 kohdan sanamuoto). b) Seuraavat 29 tarkistusta, joita ei ole sisällytetty yhteiseen kantaan, voidaan ryhmitellä seuraavasti: Tarkistukset 1, 4, 7 ja 8 sekä tarkistuksessa 22 oleva 2 osa katsotaan tässä yhteydessä liian laajoiksi sekä niiden laajahkon sanamuodon vuoksi että neuvoston tässä vaiheessa toteuttaman rajoitetun tarkistuksen puitteissa. Tarkistusta 3 ei voida hyväksyä, koska se kumoaisi materiaalikohtaiset kierrätystavoitteet, jotka yhteinen kanta pitää voimassa. Tarkistusta 5 pidetään tarpeettomana, koska siinä viitataan komission olemassaolevaan yleiseen velvoitteeseen. Tarkistusten 10 ja 44 katsotaan olevan vastoin direktiivin nykyisiä kierrätysvelvoitteita, koska niissä ehdotetaan muutosta vapaaehtoiseen sanamuotoon "Jäsenvaltiot voivat...edistää...". Tarkistukset 19 ja 49 ovat ainoat eri tavoitteita koskeviin lukuihin liittyvät tarkistukset, ja niissä viitataan ainoastaan kierrätykseen, johon sisältyy enimmäistavoitteen poistaminen. Neuvosto ei ole tarkistuksissa noudatetun lähestymistavan kannalla, vaan katsoo, että kierrätyksen enimmäistavoite olisi säilytettävä (sisämarkkinasyistä) samalla, kun vähimmäistavoitetta nostetaan yleisesti saavutettavalle tasolle (ympäristösyistä). Myös vastaavaa hyödyntämisen vähimmäistavoitetta olisi nostettava (ympäristösyistä), kun sen sijaan hyödyntämisen enimmäistavoitteesta voitaisiin luopua (sillä perusteella, että sitä ei vaadita sisämarkkinasyistä). Tarkistusta 20 pidetään merkitykseltään vähäisenä, koska materiaalikohtaiset tavoitteet painon mukaan on suurimmaksi osaksi jo esitetty, esimerkiksi yhteisessä kannassa (katso 6 artiklan 1 kohdan e alakohtaa koskeva 1 artiklan 2 kohdan sanamuoto). Tarkistukset 23 ja 54, joita ei ole hyväksytty, koskevat samaa asiaa kuin tarkistukset 14 ja 29, joten niitä koskevat samat perustelut. Tarkistuksessa 25 viitataan kansallisiin palautus-, keruu- ja hyödyntämisjärjestelmiin, millä ei katsota olevan merkitystä tässä yhteydessä, koska kysymyksessä on rajoitettu tarkistus. Tarkistusta 26 pidetään turhana tai yrityksenä korostaa jäsenvaltioiden tiettyjä olemassaolevia velvoitteita muiden velvoitteiden kustannuksella. Tuottajan vastuuta koskevien tarkistuksessa käsiteltyjen asioiden osalta perustelut ovat samat kuin tarkistuksissa 6, 11, 16 ja 32. Tarkistusta 31 ei pidetä tähän yhteyteen sopivana, koska mahdollisuus saada tutustua tietoon ja asiakirjoihin on monitahoinen asia, jota käsitellään toisaalla. Tarkistukset 33, 36, 37, 38, 39, 40 ja 47 koskevat liitteessä olevia kuvaavia esimerkkejä ja niitä pidetään asioina, joiden käsittelyssä direktiivin tekninen mukauttaminen olisi hyödyksi. Tarkistusta 35 ei ole hyväksytty, koska lisäperusteet on yhteisessä kannassa ryhmitelty eri tavoin kuin komission ehdotuksessa ja koska sanaa "erottamaton" ei enää käytetä eikä sitä siitä syystä tarvitse selittää. Tarkistukset 41 ja 42/rev katsotaan epäselviksi ehdotetun säännöksen tavoitteen ja toimivuuden kannalta, koska ne näyttävät jättävän jotkut erityiset pakkausjätteet ilman perusteluja direktiivin kaikkien velvoitteiden ulkopuolelle. Ehdotetun säännöksen täytäntöönpanemiseksi vaadittavat toimet näyttävät myös (epäselvään) tarkoitukseen nähden suhteettomilta. Tarkistusta 42 pidetään tarpeettomana, koska komission ehdottamia määritelmiä ei ole pidetty voimassa. Tarkistuksessa 45 siirretään tarkistettujen tavoitteiden saavuttamiseksi asetettua määräaikaa kuudella kuukaudella kalenterivuoden loppuun. Neuvosto hyväksyy periaatteessa kalenterivuoden lopun ja pitää myös rajoitettua lykkäämistä tarkoituksenmukaisena, mutta katsoo kuitenkin, että määräajan pitäisi olla jonkin verran pidempi kuin mitä tässä tarkistuksessa on ehdotettu. IV PÄÄTELMÄ Neuvosto katsoo, että sen yhteisessä kannassa otetaan suurelta osin huomioon Euroopan parlamentin ensimmäisen käsittelyn lausunto ja milloin se on mahdollista rajoitetun tarkistuksen puitteissa ottaen huomioon tiettyjen tavoitteiden todennäköinen nostaminen tässä vaiheessa ja tulevan laajemman tarkistuksen vaatimukset. Neuvoston yhteinen kanta edustaa tasapainoista ratkaisua direktiivin keskitetylle muuttamiselle ja varmistaa tavoitteenasettelunsa ansiosta uusista tavoitteista saatavan ympäristöhyödyn asettamalla teollisuudelle vaatimuksia, jotka ovat käytännössä toteutettavissa ja turvaten myös sisämarkkinoiden edun tällä alalla.